Source: http://dynasty.kittila.fi/cgi/DREQUEST.PHP?page=meetingitem&id=20171422-8
Timestamp: 2020-03-30 06:45:41+00:00
Document Index: 5185280

Matched Legal Cases: ['§ 17', 'kko ', 'kko ', 'kko ', 'kko ', 'kko ']

Pöytäkirja 24.04.2017/Pykälä 17
Liite 11 Paula Nevalaisen valtuustoaloite - selvityspyyntö vuorohoidon järjestämisestä Kittilän kirkonkylällä kesän 2017 ajaksi
Liite 12 Veli-Matti Junnolan valtuustokysymykset koskien 1) teknisen osaston työilmapiiriä 2) valtuuston pj Yrityksen ja hallintojohtaja Mäkisen pitämiä kuulemistilaisuuksia
Liite 13 Veli-Matti Junnolan valtuustokysymys - Vapaan sivistystyönlautakunnan kokouksessa 14.3.2017 tehdyn kysymyksen salaaminen
Valtuutettujen puheenvuorot, kysymykset ja aloitteet/Kvalt 24.4.2017
103/12/2017, 529/01.04/2012, 451/00/2013, 437/00.01.04/2014, 33/02.06.01/2016, 87/10.00.02/2014
Kvalt 24.04.2017 § 17
1. Puheenjohtaja Inkeri Yritys sanoi, että valtuutettu Veikko Siitonen oli poissa edellisestä kokouksesta eikä ilmoittanut poissaolosta, jotta tilalle olisi voitu kutsua varajäsen.
Hän tiedusteli syytä Siitosen menettelylle.
Veikko Siitonen vastasi olleensa poissa henkilökohtaisista syistä.
2. Valtuutettu Paula Nevalainen teki kirjallisen aloitteen selvityksen tekemiseksi siitä, onko tulevana kesänä mahdollista järjestää lasten vuorohoitoa Kittilän kirkonkylällä.
3. Varavaltuutettu Veli-Matti Junnolan esitti kirjalliset kysymykset teknisen osaston työilmapiiristä, valtuuston puheenjohtaja Inkeri Yrityksen ja hallintojohtaja Esa Mäkisen pitämistä kuulemistilaisuuksista sekä vapaan sivistystyön lautakunnan kokouksessa 14.3.2017 tehdyn kysymyksen salaamisesta.
Vs. sivistystoimenjohtaja Anne Onnela vastasi, että hän sai kysymyksen ja toimitti sen edelleen. Hän antaa asiaan vastauksen seuraavaan kokoukseen.
Mikäli kysymys ei näy kunnan www-sivuilla, johtuu se hänen kokemattomuudesta.
4. Valtuutettu Torsti Patakangas kertoi tehneensä aikaisemmin kysymyksen Varman esisopimukseen liittyen mutta siihen ei ole annettu vastausta. Miksi sopimus on rauennut. Sopimukseen kuului 200.000 €:n sopimussakko ja tulee selvittää miksi sitä ei ole peritty.
Kunnan päätöksenteossa on ollut esillä paljon esteellisyyksiä. Uuden valtuuston aloittaessa valtuutetuille tulisi järjestää seminaari, jossa ammattilaiset selvittävät esteellisyyksiä, milloin valtuutetut ovat esteellisiä ja milloin ei.
Vt. kunnanjohtaja Kyösti Tornberg vastasi Varma-asiaan, että hän on ollut yhteydessä Varmaan ja saanut Varman taholta horjuvan vastauksen. Hanke ei ollut suunnitteluvaiheessa operaattorin näkökulmasta taloudellinen.
Hän sai selville, että sopimussakko ei langennut maksettavaksi. Hän on tutustunut papereihin ja sopimussakko on vahva, mutta asian selvittäminen on kesken.
Hän on jäämässä pois, mutta aikoo selvittää asian ja tapaa lähiaikoina Varmaa edustaneen entisen sijoitusjohtajan.
Patakankaan esittämä seminaari on perusteltu ja Tornberg toivoo, että uusi vt. kunnanjohtaja järjestää sen.
Puheenjohtaja ilmoitti, että puheenvuorot, aloite ja kysymykset kirjataan/liitetään pöytäkirjaan ja saatetaan valmisteluun.